"قریب اون بیش مینگ فاریاب لیک اویلرینی ترک ایتگن"
افغانستان قزل آی تشکیلاتی گه کوره شمالی فاریاب ولایتیده ارتیب باره یاتگن زوروانلیک باعث کمیده اون بیش مینگ کیشی اوز اوی جایلرینی ترک ایتیشگه مجبور بولگنلر.
اوشبو تشکیلات چیقارگن حساباتیده اویلریدن بدرغه بولگن شخص لرنی اوته بدوضعیتده ایکن لیگیدن خواطر اظهارایتگن. همده اولرنینگ ایچیم لیک تازه سوو و باشقه کیره کلی بیرینچی ماده لرگه جدی نیاز لربارلیگینی معلوم قیلگن.
قزیل ای تشکیلاتی تمانیدن چیقاریلگن حسابات اساسیده اوشبو شخص لرنینگ اکثریتی فاریاب ولایتی نینگ قیصار تومن اهالیسی بولگن.
بی بی سی نینگ محلده کی خبرنگاری اوشبو تومندن اهالینی زوربیلن کوچریش واقعه لری سونگی بیر آی جریانیده کوپیگنینی ایتگن.
فاریاب ولایتی نینگ قیصار ولسواللیگی قوشیمچه ایریم ولسواللیک لریده عصیاچی گروه لر انچه فعال بولگن . ناتو کوچلری عصیانچیلرنی یوق ایتیش کیتمه کیت حربی عملیات لرنی یولگه قویب کیلماقده.
قزل آی تشکیلاتی نینگ مسووللری اوز اویلریدن کوچیب چیققن عاییله لرنی وضعیتی یمان دیب حاضرگی حالت دوام تارتسه اولر اره سیده تورلی خیل کسللیک لر ترقه لیشی و باله لر و کیکسه کیشی لرنی حیاتیگه جدی تهدید دیه خواطر بیلدرگنلر.
عینی حالده خلق اراقزل هاج تشکیلاتی هم اوریش لرباعث اوز اویلرنی ترک ایتگن فاریاب لیک لرنی وضعیتدن خواطر اظهارایتگن.
" قزل هاج تشکیلاتی حاضرگه قدر ایکک مینگ تن آزوق اوقات ماده سینی اویلریدن بدرغه بولگن قیصارلیک لرگه ترقه تگن، اما اولرنینگ ارتیق یاردم لرگه جدی نیازلری باردیب ایتگن." قزل هاج تشکیلاتی نینگ محلی خادملریدن بیری.
شونینگ دیک قزل هاج تشکیلاتی . حربی عملیات لر ویوزمه یوز توقنه شولر باعث ایچکی اوره لر سانی افغانستان بویلب کوپیگنینی ایتگن.
اوشبو اداره تمانیدن چیقاریلگن حساباتده جاری میلادی ییل نینگ جنوریدن_ اپریل ای گه چه یللیک بیرمینگ ارتیق شخص اوز اویلردن بدرغه بولگنی ایتلیگن بو رقم نی اوتگن ییل نینگ عینی زمانیده سالشترگنده ایچکی اواره لرسانینی قرق فایز کوتاریلگینینی کورسه ته دی.
بیرلشگن ملتلر وجهانی بانک تمانیدن الیب باریلگن باشقه بیر تیکشروو ده ایچکی اواره لر سانی تورت یوز اوتزمینگه ایتشگنی معلوم قیلینگن. کوپراغی 2009 میلادی ییلدن – 20011 میلادی ییلگه قدر ارتیب باره یاتگن زوروانلیک لر سبب اوز اویلرنی ترک ایتگن.
pes_Arab pes_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab